คือมีอะไรกับแฟนหลังประจำเดือนหมดค่ะ(ประจำเดือนส่วนมากจะมาไม่ตรงเดือนเลย บางเดือนมาต้นเดือน บางเดือนมาปลายเดือนก็มี) แล้วไม่รู้ว่าท้องมั้ย ทุกครั้งแฟนจะเสร็จนอกตลอด แต่ไม่เคยใส่ถุงเลยซักครั้ง มีอะไรกันหลายวันแล้วค่ะ กลัวจะท้อง ซื้อยาคุมแบบ28เม็ดมา ไม่รู้วิธีกินเลยค่ะ นี่พึ่งครั้งแรก เลยไม่รู้จะกินยาอะไรยังไงดีค่ะ กลัวพลาดมากๆว่าจะท้อง ควรทำยังไงดีค่ะ
สวัสดีค่ะ การมีเพศสัมพันธ์ไม่ป้องกันด้วยถุงยางอนามัย และทำการหลั่งนอกยังมีโอกาสทำให้เกิดการตั้งครรภ์ได้ประมาณ 4-20% และถ้าเดิมประจำเดือนมาไม่สม่ำเสมอ จะนับวันตกไข่ไม่ได้เลยจากที่กล่าวมาโอกาสตั้งครรภ์มีสูง จึงแนะนำการตรวจยืนยันการตั้งครรภ์ให้แน่ใจว่าไม่มีก่อนเริ่มยาคุมแบบแผงรายเดือนสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.ก่อน และหากเป็นเพศสัมพันธ์มายใน 72 ชั่วโมง ตอนนี้ก็อาจมีข้อบ่งชี้การใช้ยาคุมฉุกเฉินเพื่อช่วยลดโอกาสการตั้งครรภ์ลงไปได้